අපරික්ෂාකාරී අයුරින් අධික වේගයෙන් කැබ් රථයක් පදවා පාසල් සිසුවියක් මරණයට පත් කළ රියදුරෙකුට වසර 10 ක අත්හිටවූ සිර දඩුවමක් සහ රුපියල් ලක්ෂ එකහමාරක වන්දියක් ගෙවීමට උතුරුමැද පළාත් බද මහාධිකරණ විනිසුරු ධම්මික ගනේපොල ඊයේ නියෝග කර තිබෙනවා. 2009 වසරේ ජූනි මස 4 වැනි දින අනුරාධපුර බුලන්කුලමේදී මෙලෙස අපරික්ෂාකාරීව අධික වේගයෙන් ධාවනය කර මධුමාලී ජයතිස්ස නැමති පාසල් සිසුවිය මරණයට පත් කිරීමේ සිද්ධිය සම්බන්ධයෙන් නඩුවේ තීන්දුව ලබාදෙමිනුයි මහාධිකරණ විනිසුරුවරයා මෙම නියෝගය නිකුත් කර ඇත්තේ.